หุ้น 2 ธค.ปิดเช้า +3.62 จุด
หุ้นไทยปิดตลาดภาคเช้าวันนี้ บวก3.62 จุด หรือ 0.36 % ดัชนีอยู่ที่1,022.77 จุด มูลค่าซื้อขาย 8,873.57ล้านบาท
2 ธ.ค. 2554

หุ้นไทยปิดตลาดภาคเช้าวันนี้ บวก3.62 จุด หรือ 0.36 % ดัชนีอยู่ที่1,022.77 จุด มูลค่าซื้อขาย 8,873.57ล้านบาท
ตลาดหุ้นไทยปิดภาคเช้าวันนี้(2 ธ.ค.) ที่ 1,022.77 จุด เพิ่มขึ้น 3.62 จุด (+0.36%) มูลค่าการซื้อขาย 8,873.57 ล้านบาท
บริษัทหลักทรัพย์ (บล.) เคจีไอ (ประเทศไทย) ประเมินว่า ตลาดหุ้นไทยแกว่งตัวในกรอบแคบๆ และปรับขึ้นได้บ้าง แต่ความร้อนแรงจะลดลงจากเมื่อวานนี้ ที่ตลาดพุ่งแรงรับข่าวธนาคารกลาง 6 แห่งเสริมสภาพคล่องเงินเหรียญสหรัฐ
"นอกจากนี้ นักลงทุนส่วนใหญ่ยังรอดูตัวเลขการจ้างงานและอัตราการว่างงานเดือน พ.ย. ของสหรัฐอเมริกา ที่จะออกมาในคืนนี้ แต่ปัจจัยโดยรวมยังเป็นบวก ขณะที่นักลงทุนสถาบันมียอดซื้อสุทธิหนักมา 2-3 วันติดต่อกันแล้ว ซึ่งเป็นสัญญาณที่ดี" บล.เคจีไอ (ประเทศไทย) ระบุ
 มูลค่าซื้อขาย 5 อันดับBANPU  ปิด 574.00 บาท +10.00 บาท หรือ +1.77% PTTGC ปิด 65.50 ไม่เปลี่ยนแปลง  IVL  ปิด 31.75 บาท +0.75 บาท หรือ +2.42% THAI  ปิด 20.70 บาท +0.70 บาท หรือ +3.50% CPF  ปิด  33.50 บาท +0.50 บาท หรือ +1.52%